text: Stjålne malerier frem i lyset
  15 oktober 2013 kl. 17.39
  Billedkunstner Karen Willesen, Sønderborg, har fået ni af 11 af sine stjålne værker tilbage.
  Malerierne blev i januar stjålet fra hendes galleri i Sønderborg.
  Umiddelbart efter indbruddet udlovende hun en dusør for at få oplysninger om, hvor malerierne var havnet.
  Først i fredags fik politiet en henvendelse fra en person, der havde set malerierne i en kælderskakt i Sønderborg.
  Karen Willesen fortæller, at hun i samarbejde med politiet fastsatte en dusør, men hun måtte ikke møde den person, der havde udpeget billederne.
  Kommunikations-medarbejder Helle Lundberg, Syd- og Sønderjyllands Politi, oplyser, at personen ønskede at være anonym.
  - Vedkommende havde set, at malerierne stod i en kælderskakt, og dér havde de stået meget længe. Vi kunne uden videre hente dem, og vi har ikke mistanke om, at det var den pågældende, der havde stjålet malerierne, siger hun.
  